Riebeeckrand se sportleerders blink uit - West Rand Window Newspaper
Hoërskool Riebeeckrand het gedurende Oktobermaand hul sportprysuitdeling gehou en hul leerders soos sterre laat voel. Tydens hierdie glansaand het elke sportleerder van Hoërskool Riebeeckrand erkenning ontvang vir hulle prestasies en deelname en kon hul huis toe gaan met die wete dat Riebeeckrand baie trots op hulle is!
Daar is 99 trofeë by die geleentheid oorhandig. Twee matrikulante het elk 'n baie spesiale toekenning ontvang. Danielle Malan is aangewys as die sportdogter van die jaar en Christoff Kleyn as die
sportseun van die jaar.
Beide die leerders het hoë hoogtes
gedurende die jaar bereik. Vanjaar was dit die vierde agtereenvolgende jaar wat
Danielle tot die Gauteng netbalspan verkies is. Sy is ook aangewys as die beste GSS speler van 2018 en was 'n uitstekende kaptein vir Riebeeckrand se eerste
Christoff was 'n speler vir die Goue Leeus 0/18-klubrugbyspan en ook 'n
uitmuntende kaptein vir Riebeeckrand se eerste rugbyspan.
Hoërskool Riebeeckrand is trots op elke leerder wat deur die jaar aan sportitems deelgeneem het, toekennings ontvang het en deurentyd hul beste gegee het.